Как се пазят върби
Китайска приказка

chitanka.info

Един човек засадил много върби. Той се страхувал някой да не ги изскубе и наел едно дете да ги пази.

Изминали десетина дни, върбите си били все толкова, нито една не се изгубила. Тогава човекът попитал детето:

— Ти пазиш много добре, само че как го правиш?

Детето се зарадвало много на похвалата и издало тайната си:

— Ще ти кажа. Страхувах се през нощта някой да не изтръгне върбите, затова започнах всяка нощ да ги вадя и да ги крия у дома, а на следващата сутрин наново ги засаждах. Този начин е най-сигурен!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.